Yunusobodda Matiz’ning yuk mashinasiga borib urilishi oqibatida ikki kishi halok bo‘ldi

Toshkentning Mirobod tumani yashagan 35 yoshli T.N. boshqaruvidagi Matiz’ni Yangi Yunusobod ko‘chasida haydab ketayotib, yo‘l chetida to‘xtab turgan MAN yuk mashinasining orqa qismiga urilib, to‘qnashuv sodir etgan.
Voqea 13-iyulga o‘tar kechasi, soat taxminan 3:30 da yuz bergan. Oqibatda Matiz haydovchisi T.N. va uning yo‘lovchisi — Yunusobod-18 mavzesida yashagan 32 yoshli J.Z. jarohat olib, voqea joyida vafot etgan.
“Mazkur holat yuzasidan dastlabki tergovoldi harakatlari olib borilmoqda”, — deyiladi IIV Jamoatchilik va OAV bilan aloqalar boshqarmasi axborotida.